google/wiki40b huggingface dataset:
Entomologi

Entomologi (gresk έντομος [entomos] = latin insectus = «innsnørt») er læren om insekter, og utgjør en gren av zoologien. En entomolog er en som arbeider med faget entomologi. Av og til betraktes også araknologien (læren om edderkoppdyr) som del av entomologien. I Norge regnes «alle» som arbeider med ulike grupper av leddyr til entomologien.
En viktig gren av entomologien er å finne gode metoder for biologisk kontroll av insekter som opptrer som skadedyr eller nyttedyr, dette gjelder særlig i hus, på matvarer, innen landbruk og skogbruk. Andre viktige grener er undersøkelsen av insekter som er viktige i pollinering av planter eller lever som parasitter, eller som kan overføre sykdommer på dyr og mennesker. Samt rettsentomologi som kan bidra med bevis i enkelte straffesaker.

Historie

Entomologien har røtter langt tilbake, og finnes i alle kulturer. Den vitenskapelige studie av insektene begynte først i det 16. århundre.
Det eldste kjente entomologiske bilde laget av mennesker, er et maleri på en bergvegg, og forestiller noen bier og skal være fra år 13 000 f.Kr. Å samle honning eller holde bier har menneskene holdt på med lenge, de eldste bevis er fra Egypt og er beskrevet av de romerske skriverne Vergil, Gaius Julius Hyginus, Varro og Columella.
Greske filosofer utviklet en vitenskapelig holdning til spørsmål om sammenhengene i naturen. Demokrit og Platon nevner insekter i sine arbeider. Aristoteles regnes som grunnlegger av entomologien, hans skrifter omfattet all datidens naturvitenskapelig kunnskap. Han laget den første systematisk oppsatte inndeling av «entoma», de blodløse dyrene.
I nyere tid er noen insekter omtalt på mer vitenskapelig vis i et litterært arbeider fra Guido of Ravenna i år 1551.
Zoologen Conrad Gesner publiserer det første volum av Historia animalium (Dyrenes historie). Arbeidet nevner noen få insekter. Dette verket regnes som begynnelsen på moderne zoologi.

Entomologien i Norge

Norsk entomologisk forening ble stiftet i Kristiania i 1904. Foreningens formål er å fremme interessen for og studiet av entomologien i Norge og å knytte kontakt mellom de interesserte. Det første norske entomologiske tidsskrift så dagens lys i mai 1921. Navnet var Norsk entomologisk Tidsskrift. Det 4de nordiske entomologimøtet ble i 1933 holdt i Norge. Dette var det første internasjonale entomologiske møte i landet. I 1939 ble den første fullstendige katalog over utbredelse av insekter i Norge utgitt. Catalogus Coleopterorum Daniae et Fennoscandiae omhandlet billene. Tidligere publikasjoner omhandlet kun mindre grupper eller funn fra et begrenset område i landet.
Raga Rockers

Historie

De 5 albumene, bandet ga ut på 1980-talet, var alle viktige for norsk rock, samtidig hadde bandet stor popularitet som liveband. Bandet fortsatte med sine sterke tekster, og sin høyenergiske rockemusikk. År 1991 oppløstes bandet for første gang, men kom tilbake 1995. År 2005 hadde de en norgesturne, med fulla hus, over hele landet. År 2007 kom albumet Übermensch, som fikk en førsteplass på VG-lista. År 2015 spilte mer enn 100 norske band inn sine versjoner av Raga Rockers låter, som en hyllest til bandet. Det ble en boks med 12 LP-plater, og en bok på 150 sider med tegningar, essays og  tidligere uutgitte bilder. Året etter kom boka " The Raga Saga", der Krohn fortalte historien om bandet, i samarbete med forfattaren Svein Mostad.
Etter 35 år i bransjen ble gruppa, 28. mai 2017 innlemmet i Rockheim Hall of Fame.
Parasitiformes

Utseende

Små (0,1-10 mm) edderkoppdyr. De har åtte bein, kroppen er ikke tydelig delt opp i forkropp og bakkropp. Øyne mangler, munndelene omfatter gjerne forholdvis store, bladformede pedipalper og spisse chelicerer.

Levevis

Medlemmene i denne gruppen er enten rovdyr eller parasitter. Noen, som for eksempel flåtter og rød hønsemidd, er parasitter (blodsugere) på varmblodige dyr.

Reproduksjon

Middene legger egg, ganske mange er parthenogenetiske. Utviklingen skjer gjennom et larvestadium med seks bein til et nymfestadium som har åtte bein som de voksne.

Utbredelse

Disse middene følger sine verts- og byttedyr og er utbredt over hele Jorda.
Jaime Rodríguez

Landslaget

Jaime Rodríguez spilte 8 landskamper for El Salvadors herrelandslag. Han ble tatt ut i El Salvadors tropp til VM i fotball 1982.
Dobbeltvev

Dobbeltvev er en vevnad som består av to stofflag, et lyst og et mørkt. Resultatet av denne type vevnad blir at mønsteret kan ses som lyst på den ene siden, og mørkt på den andre. Mønsteret er bygd opp av geometriske former.
I Norge har dobbeltvev vært mest brukt i Trøndelag og Gudbrandsdalen, og er i kjent i Norge fra middelalderen av.
Eubergioides bertha

Levevis

Den lever i skog.

Utbredelse

Arten er utbredt i Brasil.
Lucanus brivioi

Kjennetegn

En stor (hannen 45-77 millimeter, hunnen 35-40 millimeter), mørkbrun hjortebille med noe lysere dekkvinger. Hannen har lange, krumme kjever, disse har en lang tann på innersiden litt utenfor midten, ellers ganske små tenner langs innerkanten, spissen er kløvet. De knebøyde antennene har vanligvis en fire-leddet vifte . Bakhodet har rundede tverrkjøler på sidene. Hannen hos denne artene utmerker seg ved at hode og kjever er svært store sammenlignet med resten av kroppen. Hunnen er blankt svart, kjevene nesten like lange som hodet.

Utbredelse

Arten er utbredt i det sørlige Kina (Fujian, Guangxi, muligens også Yunnan).
Sauce (Uruguay)

Historie

Byen ble grunnlagt i 12. oktober 1851.

Kommune

Byens ordfører (alcalde) er Ruben Ottonello (2010-2015).

Transport

Ruta 6 forbinder Sauce med Montevideo, San Bautista, San Ramón og Sarandí del Yí.
Symfoni nr. 13 (Mozart)

Framføring

Den første framføringen var trolig på en konsert med Leopold og Wolfgang Mozart i boligen til Albert Michael von Mayr, den 22. eller 23. november 1771. På denne konserten kan en også kanskje for første gang ha hørt Mozarts 12. symfoni.
Bombingen av Peshawar 5. desember 2008

Bakgrunn

Hendelsen fant sted da store deler av befolkningen var ute og handlet i forkant av festivalen Eid al-Adha, som startet 9. desember 2008, på samme dag som et annet angrep i landet, der seks personer ble drept. Dette angrepet fant sted i området sør for Peshawar.
I ukene forut for angrepet hadde militante sunni-muslimer angrepet det sjiamuslimske mindretallet, og dette angrepet fant sted nær et samfunnshus for sjiamuslimene.

Reaksjoner

Presidenten i Pakistan, Asif Ali Zardari, fordømte angrepene. Han sa at gjerningsmennene ville bli funnet og stilt for retten, og uttrykte sin medfølelse for de som ble rammet. 
Zardari uttalte også senere, som svar på disse angrepene, at hans land er fast bestemt på å bekjempe terrorisme. Den pakistanske hæren trappet opp sine operasjoner mot Taliban og al-Qaida, som ble anklaget for å være ansvarlig for angrepet.
Fader Sergius

Handling

En ung offiser forelsker seg i tsar Nikolaj I sin forlovede.
Hille Melbye Arkitekter

Hille Melbye Arkitekter er et norsk arkitektfirma, som har vært i drift siden 1955. Kontoret ble grunnlagt i 1955, da arkitekt Harald Hille etablerte egen praksis. I 1985 ble Harald Melbye partner, og firmaet endret navn til Arkitektkontoret Hille+Melbye AS. I 2002 fikk det dagens navn, Hille Melbye Arkitekter AS.  
Hille Melbye Arkitekter har gjennom sin historie fra etableringen i 1955 etablert seg som et arkitektkontor med bred og variert oppdragsmengde. Historisk sett har kirker, boliger og hytter vært sentrale oppdrag, men de siste 15 år har oppdragsmengden flyttet seg over til større og mer kompliserte prosjekter som planarbeid, reguleringer, kjøpesentre, boligprosjekter, kontorbygg og hoteller. Firmaet holder i dag til i Hausmannsgate 16, i lokaler som tidligere var transformatorstasjon for Oslo lysverk. Hille Melbye Arkitekter er i dag et kontor på ca. 45 ansatte og er eid i fellesskap. Anna Christensen har siden aug. 2015 vært daglig leder.
Verdenscupen i bobsleigh 2018/19

Verdenscupen i bobsleigh 2018/19 ble organisert av IBSF og begynte 3. desember i Sigulda og ble avsluttet i februar i Calgary. 
Verdenscupen i bobsleigh ble arrangert samtidig med verdenscupen i skeleton 2018/19.
Periscelididae

Utseende

Små (2,5- 5 mm), forholdsvis slanke fluer. Hodet er stort og bredt, like bredt som brystet, med store fasettøyne. Pannen er bred med 1-2 lange og kraftige børster ved innerkanten av hvert fasettøye. De sitter også et par kraftige børster mellom de tre punktøynene (ocelli) i pannen. Antennen er tre-leddet, det andre leddet former en hette over det tredje leddet og har en eller flere korte, kraftige børster på oversiden. Det tredje leddet er avrundet, nokså sterkt hårete, med en fjærgrenet antennebørste (arista) som sitter på oversiden nær roten. Kinnbørster (vibrissae) mangler. Brystet (thorax) er bestøvet, matt glinsende, og har flere kraftige børster. Vingene er brede, vanligvis uten fargeflekker. Beina er korte og kraftige, fremlåret (femur) er fortykket med flere rekker av lange, utstående hår. Beina er nokså tett kledt med lange hår men mangler kraftige børster. Bakkroppen er sylindrisk, ofte med tydelige støvflekker.
Larvene er nokså flate, tilspisset i hodeenden, oppdelt i 11 segmenter. Hvert segment har 1-3 par piggete, fingeraktige utvekster på sidene. På det bakerste segmented sitter et par åndehull (spirakler) ytterst på hver sin utvekst som ligner de ellers på kroppen.

Levevis

Larvene utvikler seg i utflytende sevje fra løvtrær, og de voksne fluene er også å finne nær larvehabitatet. I motsetning til Aulacigastridae kan periscelididene ikke leve i tykk og seig sevje, kanskje fordi de mangler aulacigastride-larvenes lange ånderør som kan strekkes ut til overflaten. Periscelididene ser bare ut til å trives i fersk og ugjæret sevje. Også de voksne fluene drikker sevje. Larvene kan gå i dvale om sevjestrømmen de lever i tørker ut, og våkne opp igjen om sevjen på ny begynner å strømme. Disse fluene ser ut til å ha en lang utviklingstid, og overvintrer to ganger, som egg og som utvokste larver eller pupper. De voksne insektene klekkes den andre våren. Periscelididae er regnet for å være forholdsvis sjeldne fluer.
Lucia limbaria

Utseende

En liten (vingespenn ca. 30 millimeter) stjertvinge uten tydelige stjerter på bakvingene.
Oversiden er brun med et guloransje felt på forvingen, dessuten et par små, mørke flekker. Vingefrynsene er vekselvis mørke og hvite. Undersiden av forvingen er gul med grå kant, bakvingen er grå med mørkere tverrbånd.

Levevis

Larven lever på Oxalis corniculata (gaukesyrefamilien) og andre Oxalis-arter.
Den finnes oftest sammen med små, svarte maur i slekten Iridomyrmex (Dolichoderinae).

Utbredelse

Arten er utbredt i den sørlige og østlige delen av Australia.
Paraponera

Utseende

En stor (arbeiderne 18 – 25 mm), slank og langbeint, svart maur. Kroppen er kledt med hvite, delvis oppstående hår. Hodet er stort og bredt, fasettøynene små og runde, kjevene (mandiblene) massive. Kroppen er temmelig slank. Petiolus (vepsetaljen) består av ett ledd, dette har en skarp pigg på undersiden, stilken er smal i den fremste tredjedelen, hever seg så brått slik at det dannes en loddrett flate. Gaster domineres av de to første leddene, de bakenforliggende er små. Brodden er nokså stor og tydelig.

Levevis

Disse maurene leter etter mat enkeltvis på skogbunnen. Med sitt meget kraftige stikk er de i stand til å drepe et vidt spekter av ulike byttedyr. De kan også bite svært hardt med de store kjevene.

Smertefullt stikk

Paraponera clavata's stikk er regnet som det mest smertefulle hos noen broddveps. På grunn av dette har mauren fått navn som "bullet ant" på engelsk (fordi stikket skal være like smertefullt som å bli truffet av en kule og "hormiga veinteycuatro" på spansk (fordi smertene av stikket ikke gi seg før etter 24 timer). Hos en brasiliansk indianerstamme blir disse maurene brukt i et meget smertefullt initieringsrituale for unge gutter. En del maur blir fanget og bedøvet med et naturlig, kloroform-lignende stoff. De blir så festet i en slags grovt vevet vott, slik at broddene vender innover. Gutten som skal initieres, må ta på seg denne votten. Ettersom maurene våkner av bedøvelsen, stikker de. Etter en slik prøvelse kan smerter, lammelse og kramper i den berørte hånden vare i flere dager, men det oppstår ikke noen varig skade.
Francis Thomas Gregory

Liv og virke

Francis Thomas Gregory var lillebror til oppdageren Augustus Gregory. Francis Gregory flyttet til Vest-Australia i 1829. Han startet som aspirant i det offentlige i 1841, ble assistent i 1847 og sjefslandmåler i1849.
Sammen med sine to brødre utforsket Gregory landet nord for Perth i 1846. I 1857 utforsket han Upper Murchison River, og i 1858 landet lenger nord og øst. Han besøkte London i 1860 og fikk der ansvaret for en ekspedisjon som skulle utforske nordvest- kysten av Australia. Gregory forlot Fremantle den 23. april 1861. Fire dager senere, ved Champion Bay fikk han følge av tre frivillige. Totalt var de ni i følget som gikk i land med sine hester nær Roebourne den 24. mai. De fulgte Fortescue River i flere dager og dro mot sørvest der de møtte Hardey River. 25. juni startet de på returen og nådde kysten 19. juli. 10 dager senere, den 29. juli la de ut på en ny reise nord for den tidligere ruten. Da de returnerte den 17. oktober hadde de oppdaget rikt beiteland. Ved retur til Perth den 9. november anslo Gregory at området besto av mellom 8000 og 12000 km² med godt beiteland. Han var også en av de første som ble oppmerksom på industrimulighetene som lå i utnyttelsen av perlemusling.
I 1862 flyttet Gregory til Queensland og var i noen år bestyrer for krongodset og medlem i den lokale lovgivende forsamling fra 1874. Han døde ved Toowoomba den 24. oktober 1888. Han ble for sin innsats som oppdager tildelt gullmedalje av Royal Geographical Society i 1863.
Amsterdam-traktaten

Amsterdam-traktaten utgjorde ved sin ikrafttredelse den 1. mai 1999 den tredje revisjon av Den europeiske unions (EU) forfatningstraktater. Traktatens første del inneholder tekstjusteringer av EUs forfatningstraktater. Annen del er en forenkling av de tidligere traktatene hvor kun de relevante tidligere bestemmelsene er beholdt. I tredje del finnes 13 protokoller. Fjerde del består av 50 erklæringer. 
Amsterdam-traktatens viktigste endringer innebar blant annet at Europaparlamentet ble gitt en sterkere stilling ved at en ny «medbestemmelsesprosedyre» krevde at en gitt type lovgivning måtte godkjennes av parlamentet for å kunne vedtas. Flere politikkområder er lagt under «søyle 1» og krever derved flertallsvedtak. Kommisjonens president har fått et sterkere stilling. Det er blitt lagt større vekt på bærekraft i forhold til vekst og sysselsetting. Det er også blitt lagt til rette for «fleksibel integrasjon», slik at noen land kan utvikle tettere samarbeid enn andre.
Sonipat

Demografi

Ifølge folketellingen i 2001 hadde byen 216 213 innbyggere, hvorav 54 % var menn og 46 % kvinner. Sonipat hadde da en gjennomsnittlig lesekyndighet på 72 %, noe som var høyere enn landsgjennomsnittet på 59,5 %. Mannlig lesekyndighet var 77 %, mens kvinnelig lesekyndighet var kun 66 %.
Nanqiao

Nanqiao (kinesisk: 南谯区; pinyin: Nánqiáo Qū) er et bydistrikt i provinsen Anhui i Folkerepublikken Kina. Det ligger i byprefekturet Chuzhou.
Det har et areal på 1.273 km² 58 km² og teller ca. 270.000 innbyggere (2004).
Sowjetische Militäradministration in Deutschland

Sowjetische Militäradministration in Deutschland forkortet SMAD (norsk: Den sovjetiske militæradministrasjon i Tyskland) var den høyeste myndighet i den sovjetiske okkupasjonssonen av Tyskland, etter andre verdenskrig.
SMAD konstituerte seg 9. juni 1945, og ble først oppløst 10. oktober 1949, da regjeringsmakten formelt ble overført til DDRs regjering. Sovjetunionen fortsatte imidlertid å være den bestemmende politiske makt i DDR.
SMAD ble samtidig avløst av Den sovjetiske kontrollkommisjon i Tyskland (Sowjetische Kontrollkommission in Deutschland (SKK)). SKK skulle sørge for at avtalen inngått under Potsdamkonferansen ble overholdt.
Den første leder av SMAD var marskalk Georgij Zjukov. Han ble i 1946 etterfulgt av Vasilij Sokolovskij og i 1949 av Vasilij Tsjujkov.
Carl Heinrich Biber

Liv

Carl Heinrich Biber var nummer åtte av Heinrich Ignaz Biber og Maria Weiss' elleve barn. Musikkundervisning fikk han blant annet av sin far. I 1704 foretok Biber en kunstreise til Venezia og Roma, som begge var viktige musikksentra på den tiden. Etter han kom tilbake ble han ansatt som fiolinist og kammertjener, fra 1714 var han visekapellmester ved hoffet i Salzburg.
I 1746 ble han adlet med tittelen Truchsess og kunne legge  von Bibern til etternavnet. Biber ble den avdøde hoffkapellmester Matthias Sigismund Biechtelers etterfølger i 1743, og ble dermed Leopold Mozarts overordnede. Biber hørte til den generasjon komponister som gjennomførte stilskiftet fra det gamle senbarokke stilidealet til den nye rokokkoen.
Kajetan Biber, sannsynligvs en sønn av Carl Heinrich Biber, var fiolinist ved hoffet i Salzburg fra 1756 og ble i Salzburgs hoffkalender fra 1787 oppført som fiolinist og kammertjener.

Verk

Bibers verk oppbevares i Salzburgs domarkiv, og omfatter 20 messer, 17 litanier og vespere, 14 offertorier, 3 magnificats, 3 te deum, 8 regina coeli, 3 miserere og andre liturgiske verk. Bibers eneste kjente instrumentalverk er hans 31 kirkesonater; de fleste er strykesonater med orgelledsagelse (hvorav en med violino piccolo), i blant forekommer messing- eller treblåsere. Biber var en produktiv komponist, men verkene hans holder ikke samme kvalitetsnivå som komposisjonene til hans geniale far.
Nigel de Jong

Ajax

de Jong debuterte for Ajax' førstelag den 19. oktober 2002. Han hadde betydning for laget med en gang og ble en favoritt blant tilhengerne. Med høyrefoten som skuddfot ble han foretrukket både på midtbanen og i forsvaret, men senere ble han sittende på reservebenken oftere enn han var med i startoppsettet.

Hamburg

I januar 2006 signerte de Jong avtalen med den tyske klubben Hamburger SV. Han scoret vinnermålet som gav Bayern München deres første tap i tysk Bundesliga på den nye hjemmebanen.

Manchester City

de Jong flyttet til Manchester City den 21. januar 2009. Han gjorde sin debut for klubben mot Newcastle United 28. januar 2009. 1. mai 2011 scoret de Jong sitt første mål for klubben i kampen mot West Ham.
De Jong signerte for italienske A.C. Milan 30.august 2012.

Landslagskarriere

Den 31. mars 2004 gjorde de Jong sin landslagsdebut for Nederland i en vennskapskamp mot Frankrike. Han ble ikke tatt med i laget som spilte i EM i fotball 2004, og gikk glipp av VM i 2006 på grunn av en kneskade.
Han ble utvalgt av Marco van Basten til å spille for Nederlands lag i EM 2008, og spilte hele kampen i Nederlands 3–0-seier mot Italia, der han ble gitt gult kort for en forseelse mot Massimo Ambrosini. Han spilte også hele kampen i 4–1-seieren over Frankrike den 13. juni 2008. Under turneringen spilte han sammen med Orlando Engelaar som «screening midfielder» i van Bastens nye 4–2–3–1-formasjon. Laget oppnådde kun ett mål i gruppespillet.
de Jong skåret sitt første landslagsmål mot Island 6. juni 2009 i en VM-kvalifiseringskamp.
Kostyme

Et kostyme er et plagg, eller en drakt, som kan brukes for å fremstå som noen andre, ofte i skuespill, revyer, operaer eller annen underholdning. Et kostyme kan også brukes som pynt. Et kostyme kan brukes av én eller flere personer, dette kommer an på hva kostymet er beregnet til. Tidligere var kostymer mest i bruk i kostymeball, rollespill og cosplay, men nå er kostymer mer ofte vanlig som uniformer.
Noen land har nasjonaldrakter som et kjennetegn på deres kultur og land. Norge har bunad som sin nasjonaldrakt.
Et høytidskostyme er et kostyme som brukes til enkelte anledninger i året. Eksempler på disse høytidene kan være allehelgensaften eller julaften.
Neu-Ulm

Historie

Den moderne historien til Neu-Ulm begynte da Ulm ble delt mellom Kongedømmet Bayern og Kongedømmet Württemberg i 1810. Donau ble grense mellom disse kongedømmene, og landområdene på høyresiden av elven ble en del av Bayern. Dette var starten for Neu-Ulm som en selvstendig by. 
På denne tiden var Neu-Ulm svært liten med bare et par hus, vertshus og landsbyen Offenhausen. Den ble fremdeles kalt «Ulm am rechten Donauufer» (Ulm på høyresiden av Donau). Navnet Neu-Ulm ble først nevnt i 1814. Byen begynte først å vokse i 1841, da Frankfurter Bundesversammlung annonserte at de ville bygge festningen Bundesfestung.
Etter ønske fra Kong Ludwig I ble Neu-Ulm en del av festningen. Etter at Neu-Ulm ble knyttet til jernbanelinjen til Augsburg i 1853 kom soldater til byen og det ble opprettet en garnison her. 
Byen begynte først å blomstre under borgermester Josef Kollmann mot slutten av 1800-tallet. En trikkelinje mellom Ulm og Neu-Ulm ble bygget i 1897 og i 1900 ble vanntårnet (som fremdeles er et landemerke) bygget. I 1906 begynte man å utvide Neu-Ulm 
utenfor bymurene. De første fabrikkene ble bygget og byen fortsatte å utvides. 
Etter første verdenskrig ble garnisonen nedlagt. Folketallet og velstanden vokste og Neu-Ulm ble en rik by. Andre verdenskrig rammet derimot byen hardt, og omtrent 80 % av bygningene ble ødelagt under allierte bombetokt. Alle broene over Donau mellom de to byene ble også ødelagt.
Onekotan

Onekotan (russisk: Онекотан), også kalt Onekotan To, er ei øy helt nord i Kurilene i Sakhalin oblast i Russland. Onekotan er ei vulkansk øy og en del av «Ildringen» som finnes rundt Stillehavet. Den har et areal på 315 km², er 42,5 km lang og 11-16 km bred. 
Onekotan er unik fordi den har en kaldera fylt med vann både nord og sør på øya. Den største av disse to ligger i sør og har igjen ei øy midt i innsjøen. Dette blir kalt Tao-Rusyr-kalderaen. Det høyeste punktet på Onekotan er Krenitsyn på 1325 moh., og ligger på øya som ligger i kalderaen. I nyere tid er det dannet sekundære vulkankjegler i begge kalderaer og den nordligste er nesten helt fylt av en slik, kalt Nemotoppen. 
Det er aure i Tsjiornojesjøen, en av de to innsjøene på Onekotan. 
Mellom naboøyene og Onekotan ligger Det fjerde Kurilsundet, Jevreinovsundet og Krenitsynsundet. Naboøyene er Makanrusji med en vulkan på 1170 moh. i nordvest og Kharimkotan med en 1210 meter høy vulkan i sør.
Dudgeoneidae

Utseende

Middelsstore, brune sommerfugler som kan minne om nattfly (Noctuidae). Forvingene har påfallende, runde, hvite flekker. Hodet er ganske lite, med trådformede eller kamformede antenner og ganske kraftige palper (munnfølere). Kroppen er tykk og kraftig, forvingene avlange, bakvingene mye kortere enn forvingene, avrundede og bleke.
Whisky a Go Go

Whisky a Go Go er en nattklubb i West Hollywood i California. Den ligger i Sunset Boulevard, langs Sunset Strip.
Whisky a Go Go kalles ofte USAs første diskotek, og åpnet i 1964. På tross av at stedet betegnet seg selv som diskotek er det som konsertlokale Whisky a Go Go er kjent. Allerede på åpningskvelden spilte Johnny Rivers, og stedet har siden vært kanskje den viktigste musikkscenen i Los Angeles for band på vei oppover. The Doors var husband her en periode, og blant andre mer eller mindre faste band kan nevnes The Byrds, Alice Cooper, Buffalo Springfield og Love.
I 1982 stengte Whisky a Go Go, men stedet ble åpnet igjen i 1986. På starten av nittitallet var stedet kjent for Seattle-bølgen av grunge, med konserter av band som Soundgarden, Nirvana, Mudhoney, The Melvins og 7 Year Bitch.
6. mars 2010 spilte Bulk fra Arendal der, etter å ha ferdigspilt debutalbumet sitt hos Sylvia Massy i Weed. 11. november 2011 holdt Black Sabbath pressekonferanse i klubben, hvor de annonserte at de holdt på med sitt niende studioalbum, og at bandets originalbesetning var igjenforent.
Adelaide

Universiteter

Adelaide har tre offentlige og to private universiteter. University of Adelaide er Australias tredje eldste universitet og har fem campuser i byområdet. De to andre er University of South Australia og Flinders University.